
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	28 octombrie 2010

	Nr.
	27/409


R A P O R T

asupra propunerii legislative pentru modificarea Legii nr.142/1998 privind acordarea tichetelor de masă
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. Plx 334 din 20 mai 2010, cu dezbaterea pe fond, în procedură obişnuită, a propunerii legislative pentru modificarea Legii nr.142/1998 privind acordarea tichetelor de masă.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.25.12.01.2010)

· avizul negativ al Comisiei pentru buget, finanţe şi bănci (nr.334/01.06.2010)

· avizul favorabil al Comisiei juridice, de disciplină şi imunităţi (nr.Plx-334/2010)
· punctul de vedere negativ al Guvernului (nr.616/08.03.2010).

Propunerea legislativă are ca obiect de reglementare modificarea Legii nr. 142/1998 privind acordarea tichetelor de masă, în sensul lărgirii sferei de utilizare a acestor tichete şi pentru achiziţionarea coşurilor de legume proaspete direct de la producătorii agricoli şi asociaţiile de producători agricoli.
Comisia propune Plenului Camerei Deputaţilor respingerea iniţiativei legislative din următoarele considerente:

· introducerea în circuit a producătorilor agricoli individuali nu este posibilă întrucât ar însemna apariţia unui beneficiar intermediar de tichete de masă care ar trebui, la rândul său, ca producător individual, să-l transforme în produse cumpărate de la unităţile autorizate în acest sens;

· tichetele de masă sunt nominale şi în consecinţă ele nu pot fi utilizate decât de persoana pe numele căreia au fost eliberate.

Propunerea legislativă face parte din categoria legilor ordinare, conform prevederilor art.73 alin.(1) din Constituţia României, republicată. 

La dezbaterile care au avut loc în şedinţa comisiei din 26 octombrie 2010 au participat, în conformitate cu prevederile art.55 din Regulamentul Camerei Deputaţilor:

· d-l Nicolae Ivăşchescu – Secretar de Stat, Ministerul Muncii Familiei şi Protecţiei Sociale
· d-na Zenovia Drăgănescu – consilier, Ministerul Finanţelor Publice.
La lucrările comisiei au fost prezenţi 21 deputaţi, din totalul de 22 membri ai comisiei.

Raportul comisiei a fost adoptat cu unanimitate de voturi.
Propunerea legislativă a fost respinsă de Senat în şedinţa din data 17 mai 2010, în calitate de primă Cameră sesizată.

Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 

PREŞEDINTE,




SECRETAR,



Victor Paul Dobre



Kerekes Karoly

Întocmit, 
Expert parlamentar Sorina Steliana SZABO

